Γιάννης Κασιμάτης

Ο Γιάννης Κασιμάτης (θάν. 1961) ήταν λόγιος και εκδότης από την Αλεξάνδρεια.
 Σπουδές-εκδόσεις 
Σπούδασε νομικά και υπήρξε ένας από τους ιδρυτές του αλεξανδρινού περιοδικού Γράμματα.Μαρία Σ. Ρώτα, «Το περιοδικό "Γράμματα" της Αλεξάνδρειας (1911-1919) », (διδακτορική διατριβή), Αθήνα 1994, σελ. 51-52. Ο ίδιος συνέγραψε μόνο μερικά ποιήματα και ελάχιστα πεζά κείμενα, όλα δημοσιευμένα σε περιοδικά της Αλεξάνδρειας. Το πλέον ενδιαφέρον από τα δεύτερα είναι μία μελέτη του για τη νεοελληνική ποίηση, δημοσιευμένη στα τεύχη 1 και 2 του έκτου τόμου του περιοδικού Νέα Ζωή. Εκεί ο Κασιμάτης ελέγχει το «ελεεινόν οργίασμα της Παρασχικής τεχνοτροπίας».

Ο Γιάννης Κασιμάτης, προτού αναμιχθεί στην κίνηση του περιοδικού Γράμματα,Έρη Σταυροπούλου, «"Εις γλώσσαν ανθηράν και απέριττον". Ο Α. Τραυλαντώνης και το περιοδικό Γράμματα της Αλεξάνδρειας», σελ. 449-471, σελ. 451 κ.ε. + επιστολές. όπου η θητεία του υπήρξε μικρή, ήταν μέλος του σωματείου της Νέας Ζωής, που εξέδιδε το ομώνυμο περιοδικό: Διετέλεσε γραμματέας του και μέλος της συντακτικής επιτροπής του περιοδικού, το οποίο διεδραμάτισε καίριο ρόλο στην εξέλιξη των ελληνικών γραμμάτων στην Αίγυπτο. Αργότερα ανέπτυξε ο ίδιος εκδοτική και δημοσιογραφική δραστηριότητα. Υπήρξε ο εκδότης των αλεξανδρινών εφημερίδων Τα Nέα (1915-1924), Εβδομάς (1916-1917), Φωνή (1931) και Εφημερίς (1939-1961).

Ο Γ. Κασιμάτης ήταν νυμφευμένος με την επίσης λογία Αγλαΐα Κασιμάτη (θαν. 1969), αδελφή του συνιδρυτή του περιοδικού Γράμματα, Δημητρού Ζαχαριάδη.Μαρία Σ. Ρώτα, «Το περιοδικό "Γράμματα" της Αλεξάνδρειας (1911-1919) », (διδακτορική διατριβή), Αθήνα 1994, σελ. 52.

 Παραπομπές 

 Πηγές 

 Το ομώνυμο λήμμα στη Νέα Ελληνική Εγκυκλοπαίδεια-Χάρη Πάτση

 Εξωτερικοί σύνδεσμοι 
 Περιοδικό "Γράμματα" , από την ιστοσελίδα: "Κοσμόπολις", του Πανεπιστημίου Πάτρας.

Κατηγορία:Έλληνες λόγιοι του 20ου αιώνα
Κατηγορία:Έλληνες εκδότες